|  |  |
| --- | --- |
| ÁBRAHÁMHEGY KÖZSÉG | *A határozati javaslatot törvényességi szempontból megvizsgáltam:**Wolf Viktória jegyző* |
| ***POLGÁRMESTERÉTŐL*** |
| 8256 Ábrahámhegy, Badacsonyi út 13.  |
| Telefon: +36 87 471 506 |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2017.február 7-i *soron következő nyílt* ülésére**

|  |  |
| --- | --- |
| **Tárgy:** | **Ábrahámhegy 435/9 hrsz-ú ingatlan értékesítése** |
| **Előterjesztő:** | Vella Ferenc Zsolt polgármester |
| **Előkészítő:** | Wolf Viktória jegyző Sütő Árpád műszaki ügyintéző |
| **Melléklet:** | Benyújtott pályázat, Ábrahámhegy Község Önkormányzat Képviselő-testületének 168/2016 (XII.14.) Kt határozata |
| **Meghívott:** | --- |
| A döntés meghozatala **minősített többséget** igényel. |

**Tisztelt Képviselő-testület!**

A T. Képviselő-testület elmúlt ülésén 168/2016.(XII.14.) határozatával döntött az Ábrahámhegy 435/9 hrsz-ú kivett beépítetlen terület ingaltant érintő pályázati kiírásról.

Az ingatlan belterületi beépítetlen 797 m2 alaterületű, természetben Ábrahámhegy, Napsugár közben található, az önkormányzat 1/1 tulajdonát képező üzleti vagyon körébe tartozik.

Ábrahámhegy Község Önkormányzata Képviselő-testületének az önkormányzat vagyonáról és vagyongazdálkodás szabályairól szóló 7/2010 (VI.22.) önkormányzati rendeletének 5.§ (1) bekezdése rögízti, hogy *„Az önkormányzati vagyont 1 000 000 Ft értékhatár felett értékesíteni, a vagyon használatát, illetve a hasznosítás jogát átengedni csak nyilvános (indokolt esetben zártkörű) versenytárgyalás útján a legjobb ajánlatot tevő részére lehet.”*

A vagyonrendelet 6.§ (2) bekezdés b) kimondja, hogy

*„(2) Értékesítéskor a vagyon értékét az alábbiak szerint kell megállapítani:*

*b) egyéb ingó és ingatlan vagyon esetén – amennyiben annak nyilvántartási értéke a 100.000,- forintot meghaladja – 6 hónapnál nem régebbi értékbecslés alapján.”*

A pályázati eljárás lezárult, a pályázatban nyitva álló határidőn belül egy pályázat érkezett be, melyről megállapítást nyert, hogy az megfelel a pályázati kiírásban rögzített valamennyi feltételnek.

**A képviselő-testület döntése szükséges a pályázat elfogadásáról, eredményessé nyilvánításáról, továbbá az ingatlan értékesítésről, vagy a pályázat érvénytelenné nyilvánításáról.**

Kérem a T. Képviselő-testületet, hogy az előterjesztést megvitatni és elfogadni szíveskedjenek.

Ábrahámhegy, 2017. január 24.

Tisztelettel:

|  |  |
| --- | --- |
|  | **Vella Ferenc Zsolt**polgármester |

**Határozati javaslat**

**ÁBRAHÁMHEGY KÖZSÉG ÖNKORMÁNYZAT KÉPVISELŐ-TESTÜLETÉNEK**

**…/2017. (II.07.) HATÁROZATA**

***Ábrahámhegy Község Önkormányzata tulajdonában álló Ábrahámhegy 435/9 hrsz-ú ingatlan értékesítéséről***

## Ábrahámhegy Község Önkormányzatának Képviselő-testülete

1. **az önkormányzat 1/1 tulajdonát képező belterületi beépítetlen 797 m2 alaterületű, természetben Ábrahámhegy, Napsugár közben található, az üzleti vagyon körébe tartozó Ábrahámhegy 435/9 hrsz-ú ingatlanra Szabados Károly és Szabadosné Hentsey Eszter 9400 Szombathely, Ernuszt Kelemen utca 22. szám alatti lakosok által határidőben benyújtott pályázatot megismerte, azt érvényesnek minősíti.**

## az önkormányzat vagyonáról és vagyongazdálkodás szabályairól szóló 7/2010 (VI.22.) önkormányzati rendeletében foglaltak szerint az 1. pontban körülírt ingatlant a pályázók részére, azaz Szabados Károly és Szabadosné Hentsey Eszter 9400 Szombathely, Ernuszt Kelemen utca 22. szám alatti lakosok részére 2.180.000.- Ft-ért, azaz kettőmillió-egyszáznyolvanezer forintért értékesíti.

## felhatalmazza Vella Ferenc Zsolt polgármestert az adás-vételi szerződés aláírására.

## felkéri Dr. Baráth Marianna (8300 Tapolca, Halpi u. 4.) ügyvédet az adásvételi szerződés elkészítésére és annak ellenejgyzézésre.

**Határidő**: azonnal

**Felelős**: Vella Ferenc Zsolt polgármester

 Wolf Viktória jegyző

 Sütő Árpád műszaki ügyintéző